**Molitve vjernika**

**18. lipnja 2017. – 11. NKG - A**

**Završavajući još jednu nastavnu godinu, upućujemo ti, Gospodine, izvore svakoga dara i znanja, zaufane molitve kao zahvalu za sva primljena dobročinstva:**

1. Za papu Franju, biskupa našeg Josipa i sve službenike Crkve, da se kao vjerni pastiri brinu za sav vjernički narod, ustrajno radeći na vraćanju zalutalih i izgubljenih duša u zajedništvo Crkve, molimo Te:
2. Gospodine, rekao si da je žetve mnogo, a radnika malo. Obdari nas svećenicima, profesorima i odgojiteljima, otvorena a ne skučena duha, koji će s poštovanjem prema znanstvenim i vječnim istinama, iste ponizno posluživati mladima, molimo Te:
3. Vodi nas, Gospodine, na izvore pravoga znanja i daj nam Duha mudrosti za razlučivanje ispravnog od neispravnog življenja, molimo Te:
4. Obnavljaj nam Gospodine duh pameti da zahvalni na primljenom znanju stečeno znamo koristiti na dobro nâs i naših bližnjih, molimo Te:
5. Za sve nas okupljene oko euharistijskog stola, da ustrajemo u održavanju tvoga svetog saveza, molimo te:
6. Za progonjene kršćane i sve koji trpe nepravdu, da u pogledu usmjerenom na Tebe, strpljivo nose svoj križ. Smiluj im se, molimo Te:
7. Za sve bolesne, umiruće i one koji su prekoračili prag ovozemaljskog života: utješi ih blaženstvom svoga lica i okrijepi radošću svoje vječnosti, molimo Te:

**Svemogući Bože, ti si neiscrpno vrelo svake spoznaje. Budi nam trajna okrepa svakim svojim novim darom, na hvalu i slavu svojega imena, koji živiš i kraljuješ u vijeke vjekova. Amen.**